
แบบรายงานข้อเสนอแนะของผู้ตรวจราชการกระทรวงมหาดไทย
รับผิดชอบเขตตรวจราชการที่ ๖ กลุ่มจังหวัดภาคใต้ฝั่งอันดามัน 
(นายอภินันท์ เผือกผ่อง) ตามประเด็นตรวจราชการประจำเดือนสิงหาคม พ.ศ. ๒๕๖๕  
    จังหวัดกระบี่ จังหวัดตรัง จังหวัดพังงา จังหวัดภูเก็ต จังหวัดระนอง และจังหวัดสตูล

	๑.
	โครงการพัฒนาพื้นที่ตามแนวพระราชดำริและหลักปรัชญาของเศรษฐกิจพอเพียง ประจำปีงบประมาณ พ.ศ. 2565 กิจกรรมขยายผลเกษตรเพื่ออาหารกลางวันอันเนื่องมาจากพระราชดำริสมเด็จพระกนิษฐาธิราชเจ้ากรมสมเด็จพระเทพรัตนราชสุดา ฯ สยามบรมราชกุมารี ประจำปีงบประมาณ พ.ศ. 2565
ขอให้จังหวัดเร่งรัดการดำเนินโครงการฯ และผลการเบิกจ่ายงบประมาณให้แล้วเสร็จตามกำหนดเวลา โดยดำเนินการตามระเบียบราชการอย่างเคร่งครัด ยึดหลักความประหยัด เรียบง่าย เกิดประโยชน์สูงสุดและการคุ้มค่ากับการใช้จ่ายงบประมาณ ให้สรุปผลการดำเนินโครงการดังกล่าว พร้อมภาพถ่ายประกอบกิจกรรมโครงการ เมื่อดำเนินการแล้วเสร็จให้รายงานตามแบบฟอร์มที่กำหนดให้กระทรวงมหาดไทยทราบ และให้ถอดบทเรียน ปัญหา/อุปสรรค แนวทางการดำเนินงาน การบูรณาการกับส่วนราชการทีเกี่ยวข้องเพื่อเตรียมแผนงานในการขยายผลโครงการในปีงบประมาณต่อไป
	

	  ๒.

	     โครงการสนับสนุนการดำเนินกิจกรรมจิตอาสาของจังหวัด ประจำปีงบประมาณ พ.ศ. 2565
    ขอให้จังหวัดเร่งรัดผลการเบิกจ่ายงบประมาณให้แล้วเสร็จภายในเดือนกันยายน ๒๕๖๕ และให้สรุปผลการดำเนินงานในภาพรวมของการดำเนินกิจกรรมจิตอาสาของจังหวัด ประจำปีงบประมาณ พ.ศ. 2565 รวมทั้งการเตรียมแผนงานในการดำเนินงานในปีต่อไป ตลอดจนประชาสัมพันธ์ให้ประชาชนทราบโดยทั่วกัน
	  





  -๒-

	ลำดับ

	  ๓.
	    การตรวจติดตามการบริหารจัดการสินทรัพย์คงค้างสะสมที่ได้มาจากการใช้จ่ายงบประมาณของจังหวัดและกลุ่มจังหวัด
    ขอให้จังหวัดเร่งรัดการโอนพัสดุที่ได้จัดหาโดยใช้งบประมาณจังหวัดหรือกลุ่มจังหวัดให้กับหน่วยงานที่เกี่ยวข้องตามกำหนดเวลาอย่างเคร่งครัด และให้เตรียมแผนงานในการบริหารจัดการสินทรัพย์เป็นไปอย่างมีประสิทธิภาพและเกิดประโยชน์มิให้ต้องเสียไป เกิดความคุ้มค่าสอดคล้องตามหลักธรรมาภิบาล โดยให้มีหน่วยงานรับผิดชอบอย่างชัดเจนเป็นผู้ใช้ประโยชน์ ดูแลบำรุงรักษาสินทรัพย์ดังกล่าวอย่างยั่งยืนต่อไป 

	

	๔.
	    การตรวจติดตามการขับเคลื่อนการขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง
     ขอให้จังหวัดบูรณาการการทำงานทุกภาคส่วนที่เกี่ยวข้องเพื่อเร่งรัดดำเนินการแก้ไขปัญหาหนี้สินครัวเรือนของกลุ่มเป้าหมายในระบบ TPMAP ให้แล้วเสร็จตามกำหนดเวลา และให้ส่งเสริมให้ทีมพี่เลี้ยงร่วมติดตามการให้ความช่วยเหลือครัวเรือนอย่างใกล้ชิด รวมทั้งให้สรุปผลการดำเนินงานในภาพรวมของจังหวัดเพื่อถอดบทเรียน วิเคราะห์ข้อมูล ปัญหา/อุปสรรค และแนวทางการดำเนินงาน เพื่อวางแผนการปฏิบัติงานในปีต่อไป โดยให้ประชาสัมพันธ์ผลการดำเนินงานให้ประชาชนทราบโดยทั่วกันผ่านทุกช่องทางของจังหวัด

